Bulkang Kanlaon

Ang Bulkang Kanlaon (; ; ; ), na binabaybay din bilang Kanla-on o Canlaon, ay isang bulkang masigla na nasa pulo ng Negros sa gitnang Pilipinas. Nakasaklang ang istratobulkang ito sa mga lalawigan ng Negros Occidental at Negros Oriental, na tinatayang  sa timog-silangan ng Lungsod ng Bacolod, ang kabisera at pinakamataong lungsod sa Negros Occidental.

Ang bulkan ay isang paboritong pook ng mga mamumundok at pangunahing lugar ng Likas na Liwasan ng Bundok Kanlaon (Mt. Kanlaon Natural Park), isang pambansang liwasan na unang inilunsad noong 8 Agosto 1934."NIPAS's 202 Initial list of components" . Protected Areas and Wildlife Bureau. Nakuha noong 2011-08-13."Protected Areas of Region 6" . Protected Areas and Wildlife Bureau. Nakuha noong 2011-08-13. Isa ito sa masisiglang mga bulkan ng Pilipinas at kabahagi ng sinturong ng apoy sa Pasipiko.

Mitolohiya at alamat ng Bulkang Kanlaon
Si Laon (na ang ibig sabihin ay “ang sinauna”), kilala rin bilang Kanlaon o ang demonyong Lalahon, ay isang makapangyarihang diwata mula sa Bulkang Kanlaon sa isla ng Negros. Minsan siyang kinikilalang diyos ng apoy at ani, ngunit sa ibang kwento, isa siyang mapanirang demonyo. Maari siyang magbigay ng masaganang ani o magdulot ng kapinsalaan, gaya ng salot ng balang o pagputok ng bulkan. Sa mga alamat, si Laon ay minsang inilalarawan bilang lalaki, minsan naman bilang babae.   

 Pamana sa Astroheolohiya 
Noong Abril 10 2023, isang aktibong bulkan sa Io, ang pangatlong pinakamalaking buwan ng planeta Hupiter, ay pinangalanang Kanlaon Patera ng Pandaigdigang Unyong Astronomiko (IAU sa Ingles), alinsunod sa patakaran na ang mga bulkan sa Io ay dapat pangalanan ayon sa mga diyos at diyosa sa mitolohiya na kaugnay ng apoy, mga bulkan, araw, kidlat, o pagpapanday.  Noong panahon bago ang kolonisasyon, pinaniniwalaang naninirahan ang diyosa Kan-Laon sa tuktok ng Bundok Kanlaon, kaya siya ay iniuugnay sa mga bulkan.

Mga sanggunian

Mga kawing na panlabas
 Philippine Institute of Volcanology and Seismology (PHIVOLCS), pahina ng Bulkang Kanlaon 


Kategorya:Mga istratobulkan
Kategorya:Mga bulkan sa Negros
Kategorya:Mga bulkan sa Pilipinas
Kategorya:Mga masisiglang bulkan
Kategorya:Negros Oriental
Kategorya:Mga lawa na bunganga ng bulkan